**Sekolah Menengah Kebangsaan Seksyen 19** atau nama ringkasnya *SMK Seksyen 19*, merupakan sebuah Sekolah Menengah Kebangsaan yang terletak di Jalan Gelora 19/46, Seksyen 19.

Sekolah Menengah Kebangsaan Seksyen 19 (SMKS 19) terletak di kawasan Seksyen 19, Shah Alam. Pada tahun 2024, SMK Seksyen 19 mempunyai sebanyak hampir 2533 pelajar yang diletakkan didalam 71 kelas.

Sejarah
-------

Sekolah Menengah Kebangsaan Seksyen 19 terletak di tengah-tengah kawasan perindustrian dengan keluasan 40.8 hektar. Sekolah ini beroperasi pada 20 Jun 1994 dengan kelas khas, 2 tingkatan peralihan, 10 tingkatan 1, 6 kelas tingkatan 2 dan 4 kelas tingkatan 4. Jumlah keseluruhan ialah 785 orang. Nama kelas diambil berdasarkan nama tokoh-tokoh falsafah

Visi, Misi dan Moto Sekolah
---------------------------

*Pendidikan berkualiti,*

*Insan terdidik,*

*Negara sejahtera.*

### Misi sekolah

"Melestarikan sistem pendidikan yang berkualiti untuk membangunkan potensi individu bagi memenuhi aspirasi negara"

### Moto sekolah

"Berilmu menuju wawasan"

Barisan Pengetua
----------------

* (1994-2003):Tuan Haji Haron bin Said
* (2003–2005): Puan Hajah Rokiah bt Baharom
* (2005–2006): Puan Lucia Quek Sai Gearn
* (2007–2013): Datin Hajah Suraini bt Supardi
* (2014–Julai 2021): Puan Hajah Putri Roslawati bt Hashim
* (Ogos 2021 - Jun 2022) : Encik Abdul Rahim bin Khalid
* (Julai 2022 - Kini) : Puan Rohana binti Jaafar

Kelas - Kelas
-------------

* Aliran Perdana
* PPKI

Lagu sekolah
------------

Sekolah Menengah Seksyen 19  
Menjadi tunggak masa depan  
Mendidik warga berjaya berjasa  
Rakyat makmur negara maju  

Progresif, aktif, kreatif, produktif  
Ke arah prestasi yang cemerlang  
Berkat usaha pendidik dedikasi  
Bersatu erat dan saksama  

Capailah kejayaan bersama  
Menyinar cahaya yang gemilang  
Namamu megah diingat selalu  
Sekolahku yang tercinta  

Sekolah Menengah Seksyen 19  
Menjadi tunggak masa depan  
Mendidik warga berjaya berjasa  
Rakyat makmur negara maju

Ikrar pelajar
-------------

Bahawasanya kami pelajar-pelajar

Sekolah Menengah Kebangsaan Seksyen 19

berikrar akan menumpukan 

sepenuh tenaga dan iltizam kepada

pelajaran dan aktiviti sekolah.

Bahawasanya kami akan berusaha

untuk mencapai kecemerlangan 

diri demi masa depan, agama,

bangsa dan negara.

Bahawasanya kami akan sentiasa

menghormati ibu bapa, guru-guru,

pemimpin-pemimpin dan

undang-undang negara.

Bahawasanya kami akan sentiasa

menjauhkan diri dari salah laku
dan seterusnya mensifarkannya

di rumah dan di sekolah.

Dan seterusnya kami akan 

berpegang teguh pada janji dan

ikrar kami demi masa depan kami
dan wawasan negara.

Rumah sukan
-----------

Nama rumah sukan diambil daripada nama atau jawatan istana, seperti:

* Temenggung
* Laksamana
* Bendahara
* Syahbandar
* Panglima

Kemudahan *Sistem PEPATIH MySekolah*
------------------------------------

* *Sistem PEPATIH My Sekolah mula digunakan pada Jun 2019*
* *Ia bertujuan untuk mencatat kehadiran warga sekolah secara automatik.*

Koperasi sekolah
----------------

Koperasi sekolah menyediakan jualan makanan dan barangan keperluan pelajar serta guru, seperti:

* Roti
* Air
* Baju sukan
* Lencana sekolah
* Tali Leher (bagi pelajar lelaki dan pelajar perempuan yang tidak memakai baju kurung )
* Lencana Petaling (pelajar sesi pagi sahaja)
* Alat tulis
* Kemudahan fotostat
* Air bergas
* Sup kari
* Aiskrim
* Jus buah
* Piza
* Karipap
* Onigiri

Kaunseling
----------

Kemudahan kaunseling disediakan sebagai tempat pelajar-pelajar mendapatkan motivasi diri dan tempat penyelesaian masalah, seperti:

* Masalah disiplin
* Masalah keluarga
* Masalah diri
* Masalah-masalah lain

### Kategori kaunseling

| Nama Kauseling | Nota |
| --- | --- |
| Kaunseling Kelompok | Kaunseling berkumpulan |
| Kaunseling Individu | Kaunseling perseorangan |

Waktu sekolah
-------------

### Sesi Pagi

| Hari | Masa Mula | Masa Tamat | Nota |
| --- | --- | --- | --- |
| Isnin - Khamis | 07:20 Pagi | 01:20 Tengah Hari | Waktu Kerja Biasa |
| Jumaat | 07:20 Pagi | 12:20 Tengah Hari | Balik awal kerana memberi laluan kepada pelajar dan guru lelaki islam sembahyang jumaat |
| Sabtu | 07:30 Pagi | ((Bebas)) | Waktu badan beruniform dan kelab atau kelas tambahan |

### Sesi Petang

| Hari | Masa Mula | Masa Tamat | Nota |
| --- | --- | --- | --- |
| Isnin - Khamis | 01:05 Petang | 06:45 Petang | Waktu Kerja Biasa |
| Jumaat | 02:20 Petang | 06:50 Petang | Masuk Lewat kerana solat jumaat bagi pelajar lelaki dan guru-guru lelaki. |
| Sabtu | 07:30 Pagi | ((Bebas)) | Waktu badan beruniform dan kelab atau kelas tambahan |

### Huraian waktu sekolah

* Bagi pelajar pagi, setiap pelajar mesti beratur di tapak perhimpunan manakala pada setiap hari Isnin terdapat perhimpunan rasmi. Perhimpunan tidak diadakan jika cuaca tidak mengizinkan.
* Bagi pelajar petang, pelajar mesti beratur di tapak perhimpunan setiap hari sebelum masuk dan balik manakala pada setiap Isnin terdapat perhimpunan rasmi. Perhimpunan tidak diadakan jika cuaca tidak mengizinkan.
* Setiap pelajar yang datang lewat akan didenda.

Sistem penalti
--------------

Sistem penalti SMKS 19 dikenali sebagai SSDM oleh KPM.

* Menyemak rekod kesalahan pelajar
* Memberikan kredit kepada murid yang mengamalkan nilai-nilai murni

Majalah tahunan
---------------

Sekolah Menengah Kebangsaan Seksyen 19 Shah Alam mempunyai majalah tahunan atau *year book* yang dipanggil *Tinta19* dan ia dikeluarkan secara atas talian.

Pencapaian
----------

* 30 Ogos 2007, pada majlis atau hari ambang kemerdekaan, SMK Seksyen 19 telah memecah rekod dengan membuat kad ucapan hari kemerdekaan Malaysia yang kelima puluh terpanjang iaitu 1 km yang mengelilingi dua buah sekolah iaitu SMK Seksyen 19 dan SRAI Seksyen 19. Kejayaan tersebut telah dicatat dalam Malaysian Book Of Record.
* 2015 SMKS19 telah mewakili Malaysia ke AICFF Hokaiddo, Jepun dalam filem pendek anjuran Jenesys Japan.

Alamat
------

Sekolah Menengah Kebangsaan Seksyen 19
Jalan Gelora 19/46,
Seksyen 19,
40300 Shah Alam,
Selangor Darul Ehsan,
 Malaysia
Telefon = 03 55423306
Faks = 03 55495382

Pautan luar
-----------

* Laman Media Sosial SMK Seksyen 19
* Laman rasmi SMKS 19